paragraph_text: Nedugo nakon Četvrtog križarskog rata Juda je uvidjevši nestabilnost tadašnjeg položaja dubrovačke komune uz pomoć puka i vojske zadržao kneževski položaj. Na pobunu dijela vlastele odgovorio je njihovim protjerivanjem. Nakon toga nezadovoljna je dubrovačka vlastela uz pomoć Judinog zeta Petra Beneše skovala urotu i potajno zatražila pomoć Mlečana u svrgavanju samovoljnog kneza. Nedugo nakon toga mletačke su lađe s visokim izaslanstvom stigle u, navodno prijateljski, posjet. Juda je, prema protokolu posjet Mlečanima uzvratio na njihovom brodu gdje su ga vezali za jarbol od kojega je, uvidjevši bezizlaznost svoga položaja, jakim udarcem glavom počinio samoubojstvo.<ref>Sukno, Đ., Po dragome kraju, Ulicama moga grada // Dubrovački horizonti godina XVIII, br. 26. / ur. Josip Lučić,. Zagreb : Društvo Dubrovčana i prijatelja dubrovačke starine u Zagrebu, 1986., str. 135. Mlečani su vlast nad dubrovačkom komunom izgubili tek 1358. godine.